Komisijos Sprendimas
1988 m. rugsėjo 8 d.
iš dalies keičiantis Sprendimą 87/309/EEB, leidžiantį neištrinamai ant tam tikrų pašarinių augalų rūšių sėklų pakuotės atspausdinti nustatytą informaciją
(88/493/EEB)
EUROPOS BENDRIJŲ KOMISIJA,
atsižvelgdama į Europos ekonominės bendrijos steigimo sutartį,
atsižvelgdama į 1966 m. birželio 14 d. Tarybos direktyvą 66/401/EEB dėl prekybos pašarinių augalų sėkla [1] su paskutiniais pakeitimais, padarytais Direktyva 88/380/EEB [2], ypač į jos 10 straipsnio 1 dalies a punkto paskutinį sakinį,
kadangi pašarinių augalų sėklos paprastai negali būti pateiktos į rinką, nepaženklinus jų pakuočių oficialiomis etiketėmis pagal Direktyvos 66/401/EEB nuostatas;
kadangi tačiau galima leisti spausdinti reikalingą informaciją ant pačios pakuotės, laikantis etiketei nustatyto modelio;
kadangi Komisija Sprendimu 87/309/EEB [3] tokį leidimą jau suteikė;
kadangi 1980 m. liepos 17 d. Komisijos sprendimas, leidžiantis nustatytą informaciją neištrinamai spausdinti ant javų sėklų pakuočių [4], su paskutiniais pakeitimais, padarytais Sprendimu 81/109/EEB [5], suteikė panašų leidimą javų sėkloms; kadangi pagal tą sprendimą reikalaujama informacija, kuri turi būti išspausdinta arba įspausta imant bandinius, yra ne tokia plati, kaip pašarinių augalų sėklų atveju;
kadangi taikant Sprendimą 87/309/EEB paaiškėjo, kad tas sprendimas turėtų būti iš dalies pakeistas, kad jo nuostatos dėl reikalaujamos išspausdinti arba įspausti ant pakuočių informacijos imant bandinius būtų tokios pat, kaip ir nuostatos, nustatytos Sprendimu 80/755/EEB javų sėkloms;
kadangi šiame sprendime numatytos priemonės atitinka Žemės ūkio, sodininkystės, daržininkystės ir miškininkystės sėklos bei dauginamosios medžiagos nuolatinio komiteto nuomonę,
PRIĖMĖ ŠĮ SPRENDIMĄ:
1 straipsnis
Sprendimo 87/309/EEB 1 straipsnio 2 dalies c punkte vietoj "IV priedo A dalies a papunkčio 3, 3a ir 6 pastraipoje" įrašoma "IV priedo A dalies I punkto a papunkčio 3 ir 3a pastraipose".
2 straipsnis
Šis sprendimas yra skirtas valstybėms narėms.
Priimta Briuselyje, 1988 m. rugsėjo 8 d.